اردن یونیورسٹی

اردن یونیورسٹی یا جامعہ اردن (عربی: الجامعة الأردنية‎) جسے مختصراً یو جے کہا جاتا ہے، ریاستی سرپرستی میں مصروف عمل ایک یونیورسٹی ہے جو اردن کے دار الحکومت عمان میں واقع ہے۔ یونیورسٹی کی سنگ بنیاد سنہ 1962ء میں رکھی گئی۔ اِس وقت اردن میں اعلی تعلیم کے لیے اردن یونیورسٹی قدیم ترین اور عظیم ترین تعلیمی ادارہ ہے۔ اردن کے طلبہ میں اس یونیورسٹی میں حصول تعلیم کا زبردست رجحان پایا جاتا ہے چنانچہ اس کے داخلوں کا اوسط بہت زیادہ ہے۔ اسی بنا پر یہ یونیورسٹی اردن کی مقدم ترین اور عالم اسلام بلکہ مشرق وسطیٰ کی باوقار یونیورسٹیوں میں شامل ہے۔ یونیورسٹی کا کیمپس شہر عمان کے جبیہہ علاقے میں واقع ہے۔ فی الحال اس یونیورسٹی کا عملہ 1400 افراد پر مشتمل ہے اور 37 ہزار سے زائد طلبہ زیر تعلیم ہیں۔ تاریخ سنہ 1962ء میں ایک شاہی فرمان کے ذریعہ شمالی عمان میں اردن یونیورسٹی کا قیام عمل میں آیا۔ یونیورسٹی کے آس پاس کا علاقہ عمان کے شہری اضلاع میں شامل ہے اور یونیورسٹی ضلع کہلاتا ہے۔ یونیورسٹی کا ہسپتال سنہ 1973ء میں یونیورسٹی کا ہسپتال قائم ہوا۔ نیز یونیورسٹی شاہ حسین کینسر سینٹر سے بھی ملحق ہے جو امریکا سے باہر قائم ہونے والا پہلا کینسر سینٹر ہے۔ بین الاقوامی الحاقات اور معاہدے دو طرفہ معاہدے اردن یونیورسٹی کے سینکڑوں معاہدے ہوئے ہیں جن میں سے بیشتر معاہدے طلبہ کے تبادلہ پروگرام سے متعلق ہیں، تبادلہ کے ان معاہدوں میں 16 معاہدے صرف امریکی یونیورسٹیوں مثلاً وینڈربلٹ یونیورسٹی اور مرے اسٹیٹ یونیورسٹی سے ہیں۔ الحاقات انٹرنیشنل ایسوسی ایشن آف یونیورسٹیز وفاق الجامعات برائے عالمی اسلام میڈی ٹیرینیئن یونیورسٹیز یونین ایسوسی ایشن آف عرب یونیورسٹیز طلبہ اردن یونیورسٹی کی طلبہ یونین یونیورسٹی کے طلبہ کی متحدہ تنظیم ہے۔ 80 اراکین پر مشتمل طلبہ کاؤنسل جسے پہلے اتحاد طلبہ کہا جاتا تھا، کا انتخاب ہر سال ہوتا ہے۔ یہ کاؤنسل یونیورسٹی کے طلبہ اور انتظامیہ کے مابین رابطہ کا کام کرتی ہے اور طلبہ سے متعلق اہم امور میں انتظامیہ کا تعاون بھی کرتی ہے۔ اسی طلبہ کاؤنسل کے زیر اہتمام طلبہ کا ماہانہ رسالہ "صوت الطلبہ" شائع ہوتا ہے۔ طلبہ یونین کے قیام کے وقت اس کے اصول و ضوابط بھی طے کیے گئے تھے جو وقت کے ساتھ ساتھ بدلتے رہے۔ ان ضوابط کا موجودہ نسخہ طلبہ کی اس کمیٹی کا تحریر کردہ ہے جس میں حمدون خطیب، ملک خلیلہ، خالد غبا، یاسمین ابو طالب، عصام خوری شامل تھے اور ان کے ساتھ انتظامی اراکین میں ڈاکٹر علی محافظہ، ڈاکٹر علی بدران، ڈاکٹر علی سوا شریک تھے۔ ضوابط کا یہ تازہ ترین نسخہ سنہ 2008ء میں نافذ ہوا۔ بیرونی روابط وزارت تعلیم، اردن وزارت اعلی تعلیم و سائنسی تحقیق، اردنآرکائیو شدہ بذریعہ mohe.gov.jo American University of Madaba (AUM)آرکائیو شدہ بذریعہ aum.edu.jo University of Jordan Guys Forum University of Jordan Official websiteآرکائیو شدہ بذریعہ ju.edu.jo Faculty of Agriculture آرکائیو شدہ 2012-12-19 بذریعہ archive.today Faculty of Foreign Languagesآرکائیو شدہ بذریعہ languages.ju.edu.jo Faculty of Artsآرکائیو شدہ بذریعہ arts.ju.edu.jo Center for Strategic Studies Jordanآرکائیو شدہ بذریعہ css-jordan.org